เค้าว่ากันว่า "เข้าเมืองตาหลิ่ว ต้องหลิ่วตาตาม" ตามธรรมเนียมคนกลางคืนแล้ว ไม่ว่าจะเป็นจังหวัดไหนๆ พอเที่ยวเสร็จก็จะหาโจ๊กกินบ้าง หรือไปนั่งร้านข้าวต้มโต้รุ่งกันตามประสา อาจเป็นเพราะว่าเที่ยวเหนื่อย นอนดึก ก็เลยต้องเติมพลังกันหน่อย หรือบางคนโชคดี อาจจะต้องเติมพลังเผื่อไว้สำหรับปฏิบัติกิจหลังจากนั้น แต่ไม่ว่าจะด้วยเหตุผลอะไร อาหารมื้อพิเศษหลังเที่ยวเสร็จนั้น มักจะเป็นอาหารน้ำๆ ที่พอซดแล้วรู้สึกตาสว่าง และหลายเมนูก็จะเป็นเมนูประเภทกินแล้วสบายท้อง กลับไปหลับต่อได้อย่างไม่มีปัญหา แต่ไม่ใช่ที่เชียงใหม่!
เพราะที่นี่ เที่ยวเสร็จเค้ากิน ไก่ทอด หมูทอด ไส้อั่ว  ไข่ต้ม ข้าวเหนียว และน้ำพริกหนุ่ม! ร้านนี้จึงเป็นร้านยอดฮิตของชาวเชียงใหม่ (และชาวกรุงเทพฯ อย่างเราๆ ประมาณว่า ไม่มาไม่ได้) ที่คนส่วนใหญ่ต้องมากินกันหลังผับเลิก
แน่นอน เมนูเด็ดของร้านก็คือไก่ทอด ตามชื่อร้านนั้นแหล่ะ รวมถึงน้ำพริกหนุ่มรสแรงที่เป็นอีกเมนูอันน่าประทับใจ ส่วนไส้อั่วนั้นเก็บท้อชไว้กินของร้านอื่นอาจสุขใจกว่านะ ;)